Marni Nixon

Margaret «Marni» Nixon (født 22. februar 1930 i Altadena i California, død 24. juli 2016 på Manhattan i New York) var en amerikansk sopran og playbacksanger, samt skuespiller.

Nixon var sangstemmen til utvalgte skuespillere i flere store filmmusikaler. Hun er mest kjent for å ha dubbet sangstemmen til de kvinnelige hovedrollene i filmer som Kongen og jeg, West Side Story og My Fair Lady.Fox, Margalit. «Marni Nixon, the Singing Voice Behind the Screen, Dies at 86», The New York Times, 25. juli 2016. Foruten stemmearbeidet i filmmusikaler, har Nixons fleksible karriere bestått av filmroller, tv-serier, operaer, konserter med store symfoniorkestre rundt om i verden, musikaler på scener i hele USA og plateinnspillinger.

I 1950 giftet Nixon seg med den første av hennes tre ektefeller, Ernest Gold, som komponerte signaturmelodien til filmen Exodus. De hadde tre barn, blant annet låtskriveren Andrew Gold. De skilte seg i 1969. Nixon var senere gift med Dr. Lajos «Fritz» Fenster fra 1971 til 1975, og musikeren Albert Block fra 1983 til hans død i 2015. Nixon døde i New York i 2016 av brystkreft, 86 år gammel.

 Filmografi (utvalg) 
 1950 – Askepott (synger «A Dream Is a Wish Your Heart Makes»)
 1951 – Alice i Eventyrland (stemmerolle som syngende blomster) 
 1956 – Kongen og jeg (dubber Deborah Kerrs sangstemme)
 1957 – Stevnemøtet (dubber Deborah Kerrs sangstemme)
 1961 – West Side Story (dubber Natalie Woods sangstemme)
 1964 – My Fair Lady (dubber Audrey Hepburns sangstemme)
 1964 – Mary Poppins (stemmerolle som en gås) 
 1965 – The Sound of Music (spilte søster Sophia)
 1994 – Seinfeld (TV-serie) (fremførte «I Could Have Danced All Night») 
 1998 – Mulan (bestemor Fas sangstemme, synger «Honor to Us All») 
 2001 – Law & Order: Special Victims Unit (TV-serie) (spilte Edna Dumas)
 2011 – Glee (TV-serie) (fremførte «A Boy Like That/I Have a Love»)

 Referanser 

 Eksterne lenker 




Kategori:Skuespillere fra USA
Kategori:Sopraner
Kategori:Sangere fra USA
Kategori:Personer fra Altadena